# Maestro (pel·lícula de 2023)

Maestro és una pel·lícula biogràfica estatunidenca basada en la vida de Leonard Bernstein dirigida per Bradley Cooper a partir d'un guió que va coescriure amb Josh Singer. La pel·lícula està produïda per Martin Scorsese, Steven Spielberg i Todd Phillips, així com per Cooper, que fa el paper protagonista al costat de Carey Mulligan i Jeremy Strong. Maestro s'estrenarà al 80è Festival Internacional de Cinema de Venècia, on va competir pel Lleó d'Or el 2 de setembre de 2023. La pel·lícula es va estrenar en una selecció limitada sales el 22 de novembre de 2023, abans de retransmetre's a Netflix el 20 de desembre de 2023. S'ha subtitulat al català.

## Argument

Una pel·lícula biogràfica sobre la vida de Leonard Bernstein, centrat en el seu matrimoni amb Felicia Montealegre.

## Repartiment

* Carey Mulligan com a Felicia Montealegre
* Bradley Cooper com a Leonard Bernstein
* Matt Bomer com a David Oppenheim
* Maya Hawke com a Jamie Bernstein
* Sarah Silverman com a Shirley Bernstein
* Michael Urie com a Jerome Robbins
* Gideon Glick com a Tommy Cothran
* Sam Nivola com a Alexander Bernstein
* Miriam Shor com a Cynthia O'Neal
* Alexa Swinton com a Nina Bernstein

## Producció
### Desenvolupament

El projecte estava inicialment en desenvolupament a Paramount Pictures, amb Martin Scorsese planejant dirigir la pel·lícula. Va dimitir com a director per treballar a The Irishman, permetent a Bradley Cooper unir-se a la pel·lícula el maig de 2018 com a director i protagonista. Scorsese finalment va convertir-se en productor juntament amb Todd Phillips i Steven Spielberg. Spielberg també estava considerant inicialment dirigir la pel·lícula, i s'havia acostat a Cooper per fer el paper protagonista, però li va oferir el càrrec de director després de la projecció de A Star Is Born. El gener de 2020, el projecte es va trcom alladar a Netflix, amb el rodatge planejat per començar 2021.

### Càsting

El setembre de 2020, el projecte va rebre el títol de Maestro amb Carey Mulligan unint-se al repartiment. També es va anunciar que el rodatge començaria a la primavera del 2021. A l'octubre, Jeremy Strong va entrar en negociacions per unir-se al repartiment com a John Gruen. El març de 2022, Matt Bomer va entrar en negociacions per unir-se al repartiment i es confirmaria a l'abril, amb Maya Hawke també anunciada com a part del repartiment. Al juny, Sarah Silverman es va anunciar com la germana de Bernstein, Shirley. El febrer de 2023, es va anunciar que Michael Urie apareixeria a la pel·lícula com a Jerome Robbins. L'abril de 2023, es va informar que Miriam Shor també formava part del repartiment.

### Rodatge

Inicialment s'esperava que el rodatge s'iniciara el 5 d'abril de 2021 a Los Angeles, no obstant això, va començar el maig de 2022. La producció es va fer a Tanglewood entre el 21 i el 26 de maig i a Nova York.

## Referències

* ↑ «Maestro». Desdelsofà.cat. [Consulta: 20 desembre 2023].
* ↑ Fleming, Mike Jr. «Bradley Cooper To Star In & Direct Leonard Bernstein Movie As Dueling Biopics Tune Up» (en anglès). Deadline, 10-05-2018.
* ↑ «Bradley Cooper says Steven Spielberg hired him to helm 'Maestro'» (en anglès). Upi, 12-01-2022.
* ↑ Fleming, Mike Jr. «Netflix Commits To Bradley Cooper’s Leonard Bernstein Film; Scorsese, Spielberg, Todd Phillips Producing» (en anglès). Deadline, 21-01-2020.
* ↑ Fleming, Mike Jr. «Bradley Cooper Sets Carey Mulligan To Play Leonard Bernstein’s Wife Felicia In Netflix Film ‘Maestro’» (en anglès). Deadline, 22-09-2020.
* ↑ Fleming, Mike Jr. «‘Succession’s Jeremy Strong To Play Biographer John Gruen In Bradley Cooper’s Leonard Bernstein ‘Maestro’ At Netflix» (en anglès). Deadline, 19-10-2020.
* 1 2 Kit, Borys. «Maya Hawke Joins Bradley Cooper’s Leonard Bernstein Drama ‘Maestro’ (Exclusive)» (en anglès). The Hollywood Reporter, 28-04-2022.
* ↑ Kroll, Justin. «Sarah Silverman Joins Bradley Cooper’s ‘Maestro’ At Netflix» (en anglès). Deadline, 03-05-2022.
* ↑ Malkin, Marc (2023-04-28). «Younger Star Miriam Shor Cast in Bradley Cooper's Leonard Bernstein Movie 'Maestro' (Exclusive)». Variety.
* ↑ «Maestro (Feature Film)» (en anglès). Production List, 21-12-2020. Arxivat de l'original el 17/01/2021.
* ↑ Sharf, Zack. «Bradley Cooper Confirms ‘A Star Is Born’ Directorial Follow-Up ‘Maestro’ Starts Filming in May» (en anglès). Variety, 25-01-2022.
* ↑ «'Maestro' Casting 1940s and 1980s Scene» (en anglès). Project Casting.
* ↑ Munzenrieder, Kyle. «Bradley Cooper and Carey Mulligan Look Unrecognizable on Maestro Set» (en anglès). W Magazine, 31-05-2022.